b"\n_START_ARTICLE_\nCopa Col\xc3\xb2mbia\n_START_SECTION_\nHist\xc3\xb2ria\n_START_PARAGRAPH_\nLa Copa Col\xc3\xb2mbia va ser jugada a Col\xc3\xb2mbia en tretze ocasions, cinc d'elles entre 1950-51, 1951-52, 1952-53, 1956, 1963 i 1964(les tres primeres en la famosa \xc3\xa8poca daurada del futbol colombi\xc3\xa0) com un torneig eliminatori molt similar a les copes europees (amb partits d'anada i tornada). En finalitzar l'edici\xc3\xb3 1963, el trofeu f\xc3\xadsic de la Copa Col\xc3\xb2mbia li fou donat al Millonarios de forma definitiva per haver guanyat consecutivament les edicions de la lliga de 1961, 1962 i 1963._NEWLINE_16 anys m\xc3\xa9s tard, el 1981 es realitz\xc3\xa0 una nova edici\xc3\xb3 de la Copa Col\xc3\xb2mbia, com a part del campionat del Futbol Professional Colombi\xc3\xa0. Independiente Medell\xc3\xadn va ser-ne el campi\xc3\xb3. Despr\xc3\xa9s el 1989 es va jugar la competici\xc3\xb3 entre la primera i la segona volta del torneig i va comptar per a la taula de re classificaci\xc3\xb3 del campionat, que classificava als semifinalistes. Independiente de Santa Fe guany\xc3\xa0 la competici\xc3\xb3._NEWLINE_El 14 de febrer del 2008, els 36 clubs membres de la Dimayor van aprovar la realitzaci\xc3\xb3 d'una nova edici\xc3\xb3 de la Copa Col\xc3\xb2mbia que compt\xc3\xa9s amb equips de la Primera i Segona Divisi\xc3\xb3 del Futbol Colombi\xc3\xa0, es disput\xc3\xa9s durant tot l'any i atorgu\xc3\xa9s al campi\xc3\xb3 una pla\xc3\xa7a per a la Copa Sud-americana. Es juga des d'aqu\xc3\xad fins a l'actualitat"